Agate Caune

Agate Caune (dzimusi  Valmierā) ir latviešu vieglatlēte, specializējusies garo distanču skriešanā.

 Karjera 
A. Caune ir Valmieras sporta skolas audzēkne. Divkārtēja Latvijas čempione pieaugušajiem 5000 m distancē stadionā (2021, 2022) un Latvijas rekordiste šajā distancē šosejas skrējienā (15:23,00; 2023).

Sasniegusi labus panākumus starptautiskajos jaunatnes čempionātos. 2022. gada Pasaules U-20 čempionātā, kas notika Kolumbijā, viņa izcīnīja 4. vietu 5000 m distancē un 6. vietu 3000 m distancē. 2021. gada Eiropas U-20 čempionāta sudraba medaļas ieguvēja 5000 m distancē.

2023. gada Eiropas čempionātā telpās (pieaugušajiem) A. Caune iekļuva finālā, kur, uzstādot jaunu Latvijas rekordu U-20 vecuma grupai 3000 m (8:56,88), izcīnīja 11. vietu. 2023. gada Eiropas spēlēs ieguva zelta medaļu 5000 metru distancē.  Hožovā debitēja Dimanta līgas posmā un 3000 metru distancē ieguva septīto vietu, labojot Latvijas rekordu (8:39,78). 2023. gada Eiropas U-20 čempionātā Jeruzalemē izcīnīja zelta medaļu 3000 metru un 5000 m metru distancē (šajā uzstādot arī čempionāta rekordu 15:03,85). 2023. gada Pasaules čempionātā Budapeštā 5000 metru pusfināla skrējienā, veicot izrāvienu un lielāko distances daļu atrodoties pārliecinošā vadībā, sasniedza jaunu personisko rekordu (15:00,48) un iekļuva finālā. Finālā savainojuma dēļ nestartēja.

2024. gada Eiropas čempionātā Romā ar rezultātu 15:28,04 A. Caune ieņēma 16. vietu 5000 metru distancē.  Parīzē 5000 metru distanci veica 15 minūtēs 38,19 sekundēs un savā pusfinālā finišēja 16. vietā, finālam nekvalificējoties, kopvērtējumā ierindojās 33. vietā.

2024. gada septembrī Ogrē A. Caune uzstādīja jaunu Latvijas rekordu 5 km šosejas skrējienā, noskrienot distanci 15 minūtēs un 21 sekundē.

Piedalījās 2025. gada Eiropas čempionātā telpās Apeldornā, kur 3000 metru priekšskrējienā finišēja 12. vietā ar rezultātu deviņas minūtes un 22,00 sekundes un finālam nekvalificējās, kopvērtējumā ieņemot 22. vietu.

 Personiskie rekordi 
 Disciplīna  Rezultāts  Datums  Vieta  Piezīmes 3000 m  8:39,78     Latvijas rekords 3000 m (telpās)  8:56,88      5000 m  15:00,48    5 km (šoseja)  15:21     Latvijas rekords 10 000 m  31:55,79    

 Atsauces 

 Ārējās saites 

Kategorija:2004. gadā dzimušie
Kategorija:Valmierā dzimušie
Kategorija:Latvijas vieglatlētes
Kategorija:Garo distanču skrējēji
Kategorija:2024. gada vasaras olimpisko spēļu dalībnieki